《夜宿倪庵坐雨二首》
宋代·陈著

一自入庵来，翛然百念灰。
松风晴后雨，涧水静中雷。
邻户祈蚕母，樵翁挟雉媒。
若无山外事，何必过天台。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。